CELEX: 32018R0677
Language: lv
Date: 2018-05-03 00:00:00
Title: Komisijas Regula (ES) 2018/677 (2018. gada 3. maijs), ar ko attiecībā uz taumatīna (E 957) lietošanu par garšas pastiprinātāju dažās pārtikas kategorijās groza Eiropas Parlamenta un Padomes Regulas (EK) Nr. 1333/2008 II pielikumu (Dokuments attiecas uz EEZ. )

4.5.2018   
            
            
               LV
            
            
               Eiropas Savienības Oficiālais Vēstnesis
            
            
               L 114/10
            
         KOMISIJAS REGULA (ES) 2018/677
   (2018. gada 3. maijs),
   ar ko attiecībā uz taumatīna (E 957) lietošanu par garšas pastiprinātāju dažās pārtikas kategorijās groza Eiropas Parlamenta un Padomes Regulas (EK) Nr. 1333/2008 II pielikumu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2008. gada 16. decembra Regulu (EK) Nr. 1333/2008 par pārtikas piedevām (1) un jo īpaši tās 10. panta 3. punktu,
   tā kā:
   
               (1)
            
            
               Regulas (EK) Nr. 1333/2008 II pielikumā noteikts Savienības atļauto pārtikas piedevu saraksts un to lietošanas nosacījumi.
            
         
               (2)
            
            
               Minēto sarakstu pēc Komisijas iniciatīvas vai pēc pieteikuma saņemšanas var atjaunināt saskaņā ar Eiropas Parlamenta un Padomes Regulas (EK) Nr. 1331/2008 (2) 3. panta 1. punktā minēto vienoto procedūru.
            
         
               (3)
            
            
               Saskaņā ar Regulas (EK) Nr. 1333/2008 II pielikumu taumatīnu (E 957) Savienībā ir atļauts lietot par pārtikas piedevu dažādās pārtikas kategorijās un noteiktās devās.
            
         
               (4)
            
            
               2014. gada 12. novembrī tika iesniegts pieteikums ar lūgumu paplašināt taumatīna (E 957) atļautos lietojumus, lai to noteiktās devās varētu lietot par garšas pastiprinātāju vairākās pārtikas kategorijās. Komisija saskaņā ar Regulas (EK) Nr. 1331/2008 4. pantu pieteikumu darīja pieejamu dalībvalstīm.
            
         
               (5)
            
            
               1984. (3) un 1988. gadā (4) taumatīnu novērtēja Eiropas Savienības Pārtikas zinātniskā komiteja. Taumatīnu uzskatīja par lietošanai pieņemamu, un pieļaujamo diennakts devu noteica kā “nav norādīta”. Pēdējā novērtēšanā arī atzīmēja, ka taumatīns kā olbaltumviela noārdās līdz normāliem pārtikas komponentiem.
            
         
               (6)
            
            
               Saskaņā ar Regulas (EK) Nr. 1331/2008 3. panta 2. punktu Komisijai jālūdz Eiropas Pārtikas nekaitīguma iestādes (“iestāde”) atzinums, lai atjauninātu Savienības pārtikas piedevu sarakstu, kas noteikts Regulas (EK) Nr. 1333/2008 II pielikumā.
            
         
               (7)
            
            
               2015. gada 13. novembrī iestāde izdeva zinātnisku atzinumu (5) par ierosināto taumatīna (E 957) kā pārtikas piedevas paplašināto lietojumu un lietošanas devu nekaitīgumu. Sniegdama šādu atzinumu, iestāde nolēma, ka taumatīna nekaitīguma izpētei pietiktu, ja salīdzinātu eksponētību, kas rodas ar pašreizējiem lietojumiem un devām, ar eksponētību, kas rodas ar ierosinātajiem papildu lietojumiem.
            
         
               (8)
            
            
               Ar pašreiz atļautajiem un ar ierosinātajiem paplašinātajiem taumatīna lietojumiem un devām aplēstās eksponētības rezultātā vidējās uzņemtās devas bija robežās no 0,03–0,10 mg/kg ķermeņa svara dienā veciem cilvēkiem līdz 0,13–0,34 mg/kg ķermeņa svara dienā bērniem. Pastiprināta eksponētība variēja robežās no 0,13–0,32 mg/kg ķermeņa svara dienā pusaudžiem līdz 0,09–1,10 mg/kg dienā pieaugušajiem. Uzskata, ka patērētājiem tā ir nebūtiska ekspozīcija un tāpēc bažas par kaitīgumu nerada.
            
         
               (9)
            
            
               Pamatojoties uz esošajiem toksikoloģiskajiem novērtējumiem, iestāde secināja, ka ierosinātie paplašinātie lietojumi un lietojumu devu izmaiņas bažas par nekaitīgumu neradītu.
            
         
               (10)
            
            
               Lai gan eksponētību taumatīnam (E 957) iestāde aprēķināja, izmantojot pašreizējās maksimālās lietojuma devas un pieteikuma iesniedzēja ierosinātos paplašinātos lietojumus un devas, taumatīna (E 957) lietošana garšas pastiprināšanai būtu jāatļauj tikai tajās pārtikas kategorijās, kurām ir pamatota tehnoloģiska vajadzība, ko nevar apmierināt ar citiem ekonomiski un tehnoloģiski realizējamiem līdzekļiem, un tikai tad, ja tā lietošana nemaldinās patērētājus.
            
         
               (11)
            
            
               Taumatīns (E 957), lietots par garšas pastiprinātāju, uzlabo sāļo pārtikas produktu organoleptiskās īpašības. Taumatīns var pastiprināt mērču un uzkodu gardumu (umami) un pikantumu, pateicoties kam pārtikas produkti cilvēkam liekas garšīgāki.
            
         
               (12)
            
            
               Tāpēc ir lietderīgi atļaut taumatīnu (E 957) lietot par garšas pastiprinātāju pārtikas produktu kategorijās 12.6. “Mērces” un 15.1. “Uzkodas uz kartupeļu, graudaugu, miltu vai cietes bāzes”, katrā no tām nepārsniedzot 5 mg/kg.
            
         
               (13)
            
            
               Tāpēc būtu attiecīgi jāgroza Regulas (EK) Nr. 1333/2008 II pielikums.
            
         
               (14)
            
            
               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 1333/2008 II pielikumu groza saskaņā ar šīs regulas pielikumu.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2018. gada 3. maijā
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 354, 31.12.2008., 16. lpp.
   
   
      (2)  Eiropas Parlamenta un Padomes 2008. gada 16. decembra Regula (EK) Nr. 1331/2008, ar ko nosaka vienotu atļauju piešķiršanas procedūru attiecībā uz pārtikas piedevām, fermentiem un aromatizētājiem (OV L 354, 31.12.2008., 1. lpp.).
   
      (3)  Pārtikas zinātniskās komitejas ziņojumi par saldinātājiem (komitejas atzinums formulēts 1984. gada 14. septembrī). Pieejams internetā: http://aei.pitt.edu/40825/1/16th_food.pdf
   
      (4)  Pārtikas zinātniskās komitejas atzinumi (21. sērija). Atzinums formulēts 1987. gada 11. decembrī un 1988. gada 10. novembrī un pieņemts 1988. gada 10. novembrī. Pieejams internetā: http://aei.pitt.edu/40830/1/21st_food.pdf
   
      (5)  EFSA Journal 2015; 13(11):4290
   
      PIELIKUMS
      Regulas (EK) Nr. 1333/2008 II pielikuma E daļu groza šādi:
      
                  1)
               
               
                  pārtikas kategorijā Nr. 12.6. “Mērces” pēc ieraksta par pārtikas piedevu E 955 iekļauj šādu ierakstu:
                  
                               
                           
                           
                              “E 957
                           
                           
                              Taumatīns
                           
                           
                              5
                           
                           
                               
                           
                           
                              Tikai kā garšas pastiprinātājs”;
                           
                        
            
                  2)
               
               
                  pārtikas kategorijā Nr. 15.1. “Uzkodas uz kartupeļu, graudaugu, miltu vai cietes bāzes” pēc ieraksta par pārtikas piedevu E 955 iekļauj šādu ierakstu:
                  
                               
                           
                           
                              “E 957
                           
                           
                              Taumatīns
                           
                           
                              5
                           
                           
                               
                           
                           
                              Tikai kā garšas pastiprinātājs”